পর্দায় আবার ফিরবে সত্যজিৎ রায় নির্মিত সেই ‘গুপী গাইন বাঘা বাইন’। উপেন্দ্রকিশোর রায়চৌধুরীর গল্প থেকে নির্মিত সেই অসাধারণ সিনেমাটি ২০১৯ সালে পঞ্চাশ বছরে পা রাখবে। আর তাই ট্রিবিউট হিসেবে পর্দায় ফিরিয়ে আনা হচ্ছে অনন্য জুটি গুপী আর বাঘাকে। এমন উদ্যোগ নিয়েছেন কলকাতার অরিজিৎ দত্ত, অগ্নিবেশ দত্ত এবং পূর্ণিমা দত্ত। তাদেরই প্রযোজনা সংস্থা পূর্ণিমা পিকচার্সের ব্যানারে তখন তৈরি হয়েছিল ‘গুপী গাইন বাঘা বাইন’।